text:
Isomo rya 1: Igitabo cy’Umuhanuzi Izayi 50,4-7
Dore amagambo y’umugaragu w’Uhoraho: Nyagasani Uhoraho yampaye ururimi, ambwira icyo mvuga kugira ngo menye kuramira uwarushye. Buri gitondo arankangura, akanyigisha gutega amatwi nk’abigishwa. Nyagasani Uhoraho yanzibuye amatwi, nanjye sinabyangira, ndetse sinatezuka. Nategeye umugongo abankubitaga, imisaya yanjye nyitegeza abamfuraga ubwanwa; uruhanga rwanjye sinaruhisha abantukaga, bancira mu maso. Cyakora Nyagasani Uhoraho arantabara, agatuma ibitutsi bitanca intege. Uruhanga rwanjye ndarukomeza nk’ibuye, kandi nzi ko ntazakorwa n’ikimwaro.
Zaburi ya 21 (22), 8-9, 17-18a, 19-20, 22c-24a
R/Mana yanjye, Mana yanjye, ni iki cyatumye untererana?
Abambonye bose barankwena,
bakampema kandi bakazunguza umutwe,
bavuga bati «Ko yiringira Uhoraho, ngaho namubohore!
Ngaho namukize, umva ko amukunda!»
Rwose imbwa nyamwinshi zankubakubye,
igitero cy’abagiranabi cyantaye hagati.
Bamboshye ibiganza n’ibirenge,
amagufwa yanjye yose nayabara!
Bigabanyije imyambaro yanjye,
igishura cyanjye bakigiriraho ubufindo.
None rero Uhoraho, ntumbe kure,
wowe mbaraga zanjye, banguka untabare!
Nzogeza izina ryawe mu bo tuva inda imwe,
ngusingirize mu ruhame rw’ikoraniro,
nti «Yemwe abubaha Uhoraho, nimumusingize!»
Isomo rya 2: Ibaruwa Pawulo Intumwa yandikiye Abanyafilipi 2,6-11
N’ubwo we yari afite imimerere imwe n’iy’Imana, ntiyagundiriye kureshya na Yo. Ahubwo yihinduye ubusabusa, yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu, yicisha bugufi kurushaho, yemera kumvira, ageza aho gupfa, apfiriye ndetse ku musaraba. Ni cyo cyatumye Imana imukuza, imuha Izina risumbye ayandi yose, kugira ngo nibamara kumva izina rya Yezu, bose bamupfukamire, mu ijuru, ku isi n’ikuzimu, kandi indimi zose zamamaze ko Yezu Kristu ari We Nyagasani, biheshe Imana Se ikuzo.


c: text/html

text:
Hashize igihe abahanzi babiri bombi bafite inkomoko muri Uganda bahanganye ndetse banaterana amagambo ariko umwe muri bo yafashe iya mbere mu gusaba imbabazi undi nawe ntiyatinzamo aramusubiza.
Abo bahanzi bombi ni Alexander Bagonza uzwi ku
mazina ya A Pass ndetse na Wycliff Tugume uzwi nka Ykee Benda. Aba bombi
bashwanye mu mwaka w’2018 ubwo A Pass yavugaga nabi Walukagga Shafik uzwi nka
Fik Fameica aho uyu musore A Pass yashimangiraga ko ari umuhanzi ukomeye cyane
kandi aramutse ateguye igitaramo atahomba nka Fik Fameica na cyane ko abantu
baba bifuza kumubona cyane. Ibi rero byababaje cyane Ykee Benda agasubiza A
Pass ko ibi ari ukwinjirira cyane Fik Fameica ahubwo asa n’ushaka
kumwuririraho.
Kuva ubwo rero, haba ku mbuga nkoranyambaga ndetse
no mu biganiro aba bombi bagendaga bakora ku bitangazamakuru bitandukanye,
bakomeje guterana amagambo. Kandi kuba aba bombi barigeze kuba muri Label imwe
ya Badi Music buri wese yari azi undi bihagije ku buryo buri wese yari azi integer
nke za mugenzi we ndetse no mu guterana amagambo bakagira ibyo bashyiramo
bigaragara nk’ubuzima bwite.
Abinyujije ku rukuta rwe rwa Twitter rero, Ykee
Benda uri gutegura igitaramo cya Singa Concert kizaba ku itariki 29 Werurwe
2019, yasabye imbabazi A Pass niba yaba yaramubabaje amusaba ko yamubabarira,
bagasenyera umugozi umwe mu kuzamura umuziki aho yagize ati “Ku muvandimwe wanye A Pass, mbabarira niba
naba narigeze kubabaza ibyiyumviro byawe…Kandi nizere ko nawe ukora nk’ibi
muvandi….Uruhando rukwiye ibyiza…Reka dukore umuziki kandi dushimishe abafana…NDAKOMEYE
nawe urakomeye #SingaConcert.”
Ykee Benda yasabye imbabazi A Pass amusaba ko basenyera umugozi umwe
Nk’uko Ykee Benda yabinyujije kuri Twitter rero na A
Pass mu kumusubiza yabinyujije kuri Twitter aho yafashe ifoto y’amagambo ya
Ykee Benda asaba imbabazi (screenshot) maze akayiherekeresha amagambo amwereka
ko atamubabaje ndetse atanabishobora mu buryo busa no kwishongora ati “Ntiwigeze ubabaza ibyiyumviro byanjye, icyo
ni ikintu nkorerwa n’abakobwa gusa, urakoze gusaba imbabazi. Nubaha cyane
ibihangano byawe akandi ntekereza ko uri umuhanzi mwiza, Nizere ko igitaramo
cyawe kizitabirwa. Gusa njye ntacyo mfite cyo gusabira imbabazi ‘Ndi akabi nta
n’imbabazi nsaba’ #SingaConcert.”
Mu kwishongora kwinshi A Pass yasubije Ykee Benda ko ababazwa n'abakobwa gusa

robotstxt: allowed

filter: keep


text:
Mutagatifu Thomas More, Umurinzi n’Umuvugizi w’Abanyapolitiki !
Muri rusange Abanyarwanda batari bake bafata umurimo wa politiki nk’umurimo mubi cyane. Umunyapolitiki azwi nk’umuntu w’ igisambo, umubeshyi n’umunyamacakubiri. Iyo bivuzwe ko umuntu afite za politiki mu mutwe we biba bisobanura ko ari umuntu udakwiye kwizerwa kuko ari umunyamanyanga !
Muri iyi minsi naganiriye n’abantu benshi harimo n’abize amashuri ahanitse! Icyantunguye ni ukumenya ko no mu banyarwanda bize za kaminuza hari abumva ko umurimo wa politiki ubereye gusa abantu bikunda, bazi gucabiranya no gucamo abanyagihugu ibice, baharanira inyungu zabo gusa batitaye ku nyungu rusange z’igihugu !
Narushijeho kumirwa ubwo navumburaga ko no mu Banyarwanda bamaze igihe bakora politiki harimo abumva ko politiki ari mbi gusa, yicisha abantu, igakenesha abayikora iyo batamenye ubwenge ngo « bikuriremo ayabo » hakiri kare, basahura ibya rubanda !
Ibi bitekerezo byose byamfashije kumva uburemere bw’ingaruka z’amateka y’u Rwanda ku mitekerereze y’abenegihugu. Bikaba rero bisaba abifuza gukora politiki gufata igihe cyo kurera Abanyarwanda mu byerekeye ubwiza bw’« umurimo wa politiki », babatoza gutandukanya « politiki mbi babonye » n’ « uko politiki nyirizina yakagombye kuba iteye ».
1. Politiki twabonye
Ni byo koko, politiki ishingiye ku bwiru n’ubuhake yakozwe mu Rwanda, haba ku ngoma ya cyami no mu bihe bikomeye bya Repubulika, ntiyaha umuntu w’umutima mwiza icyizere cyo gukunda umurimo wa politiki ! Politiki ivangura abenegihugu, ikarenganya abakene n’abanyantege nke, ikikubira, igaharanira inyungu z’abategetsi zonyinye, igafunga inzirakarengane, ikica, igatsemba ubwoko, igateragiza abenegihugu bagahinduka impunzi, ikubakira ku kinyoma n’iterabwoba….iyo politiki ni nde wavuga ko ari nziza uretse ba Rusahuriramunduru bafite uburambe mu guhahira mu kaduruvayo ?
Si inkuru mbarirano, Abanyarwanda benshi bataye icyizere, ntibemera Abanyapolitiki babo kuko bababonamo ababeshyi, ingambanyi n’abicanyi gusa ! Birababaje kubona abaturage bayoborwa n’abategetsi banga kuko batabibonamo, abategetsi umuturage ahora yikanga kuko bashobora kumugirira nabi ! Biteye agahinda kubona abantu biyita abategetsi kandi badakunda abaturage bategeka, bagahora babafitiye ubwoba, uboshye abari muri wa mukino w’injangwe n’imbeba ! Nyamara abo bategetsi bakarenga bakirirwa baririmba ko baharanira inyungu z’abaturage, byahe byo kajya ! Politiki yo kwigwizaho imitungo igihe abaturage bamazwe n’inzara, abana babyimbye amatama kubera bwaki…iyo si politiki ntitukabeshywe ahubwo ayo niyo yitwa AMACOYINDA !
Politiki y’amacoyinda rero niyo iyobora u Rwanda kandi ntishobora kunyura abenegihugu. Ese koko politiki niko yakagombye kugenda?
2. Politiki ni umurimo mwiza
Hari ubwo tujya twibagirwa ko mbere yo kuba “impano” politiki ari “science”. Politiki ni ubumenyi bwo kuyobora igihugu mu nzira y’amahoro, iterambere n’umudendezo wa buri mwenegihugu. Politiki nziza isaba uruhurirane rw’ubumenyi bunyuranye : isaba kumenya ikiremwamuntu muri kamere yacyo no kukirengera , kumenya amategeko y’igihugu no kwirinda ko yarenganya rubanda, kumenya imibereho y’abantu mu muryango kugira ngo hashyirwe imbere ibihuza abantu, kumenya kuvuga neza mu ruhame kugira ngo abaturage basobanurirwe gahunda kandi baterwe moral bityo barusheho kwitabira ibikorwa byubaka igihugu cyabo, kumenya kuba intangarugero mu bandi kugira ngo urubyiruko rugire ingero nziza ruzakurikiza, kumenya gutekereza ibigororotse kandi bifitiye rubanda akamaro, kumenya gucunga neza umutungo rusange, kuwongera no kuwusaranganya hatagize uryamirwa….Niyo mpamvu abahanga bakunze kuvuga ko politiki ari “Science des sciences”.
Ikimbwira ko politiki runaka ikorwa mu gihugu cyangwa se iteganya gukorwa ari politiki nziza ni uko yaba iharanira kugeza kuri buri muturage ibi bintu bitandatu bikurikira :
(1)Gutura heza,
(2)Kurya neza,
(3)Kwambara neza,
(4)Ubushobozi bwo kwivuza,
(5)Kwiga no kurerwa neza,
(6)Kwidagadura.
Na none kandi bikwiye kumvikana ko kuyobora igihugu neza (simvuga kugitoba!) ari umurimo udashobora gukorwa na buri wese kuko usaba impano zikomeye nko kumenya kurenga(kudashyira imbere muri byose) utunyungu twawe bwite n’utw’umuryango wawe wa hafi gusa, ugaharanira inyungu za benshi. Kuba umunyapolitiki mwiza bisaba kumenya kwitanga utitangiriye itama, kenshi nta zindi nyungu zawe bwite utegereje, uharanira gusa amahoro n’umunezero wa buri muturage.
Birumvikana ko inshingano nk’izi zidashobora guharirwa abantu bikunda birenze igipimo, bafite akaboko karekare n’abasabitswe n’ingeso yo kwica abantu !
Umurimo wa politiki niyo nkingi y’ifatizo y’indi mirimo yose ikorwa mu gihugu!
Iyo politiki ibaye mbi, intambara z’urudaca zituma ubuzima buhagarara mu gihugu, n’ufite icyo arya akakirya akebaguzwa, ari abtegetsi ari n’abategekwa bagahora bahagaritse umutima, mbese bagahinduka ba MITIMIBUNGA, nk’uko byifashe mu Rwanda muri iki gihe.
Nyamara iyo politiki ikozwe neza, hagamijwe ubutabera no guteza imbere inyungu z’abenegihugu, amahoro arahinda mu gihugu, umuturage wese akitabira ibikorwa bimuteza imbere we n’umuryango we , abasenga Imana bakabikora mu bwisanzure no mu byishimo, abacuruzi bagacuruza badahagaritse umutima, abacuzi bagacura amasuka n’ibindi bikoresho bifasha mu iterambere, abahinzi bagahinga bakeza, abana bakigishwa, abarwayi bakitabwaho, abakene bagafashwa ari nako bigishwa kwiteza imbere….kubera ko umutekano uba uhari. Politiki nziza si inzozi , irashoboka, kandi ikorwa n’abantu nkawe nanjye, niyo mpamvu hari ibihugu byinshi byateye imbere kuko byumvise neza iryo banga .
Kiliziya gatolika ibivugaho iki?
Mu nyandiko zinyuranye no mu nyigisho zayo Kiliziya gatolika ntiyahwemye gutinyura no gushishikariza abakristu beza gufata iya mbere mu kwitoresha kugirango bafate ubutegetsi kandi babucunge neza mu nyungu za rubanda hagamijwe kwimakaza ubutabera n’amahoro. Uwo murongo w’imitekerereze Kiliziya yawushimangiye kenshi no mu buryo bunyuranye. Reka dufate ingero ebyiri gusa :
(1) Mu kugena umugabo w’umwongereza witwa Thomas More(1478-1535) ngo abe Umurinzi n’Umuvugizi w’abanyapolitiki imbere y’intebe y’Uhoraho, Kiliziya gatolika yerekanye ko umurimo wa politiki udakwiye guharirwa abanyangesombi ! Ni umurimo uzwi kandi wemewe n’abo mu Ijuru! Ntukwiye rero gusuzugurwa.
(2)Mu gushyira abami b’ibihugu nka Ludoviko wa 9 w’Ubufaransa ( 1214-1270) mu rwego rw’abatagatifu abikesheje umurimo mwiza wo kuyobora rubanda, Kiliziya yagaragaje ko umurimo wa politiki ari umwe mu nzira (vocation) zafasha umuntu kuba intungane bityo bikamugeza ku ikuzo ry’ijuru !
Umwanzuro
(1)Politiki ni umurimo uhatse indi yose mu gihugu. Abantu b’umutima mwiza nibakomeza kuwitaza, uzakomeza ube umwihariko w’ababeshyi, abicanyi n’abaharanira inyungu zabo gusa. Intambara ntizizashira mu gihugu kandi ngaruka mbi zikomeza kutugeraho twese. Guhunga politiki ni uguhunga ubuzima, kuko ariyo igena byose mu gihugu ! Twibuke rya jambo rigira riti « Ihorere shenge, nutita kuri politiki, yo izakwitaho ! » (« Quand tu ne t’occupes pas de politique, la politique s’occupe de toi ! »).
(2)Abanyarwanda bakwiye gusuzuma neza uko bafasha Abanyapolitiki beza(nabo babayeho kandi baracyariho !) bifuza kwitangira rubanda. Kenshi bene aba banyapolitiki bagiye batereranwa, bakirya bakimara, ntibagobokwe igihe ari ngombwa, ntibaterwe inkunga igihe bayikeneye, bityo bagacika intege cyangwa se bakicwa urw’agashinyaguro n’ibisumizi bitinya kubikirwa imbehe.
(3) Ndahamagarira Abanyarwanda b’umutima mwiza ko bashira ubwoba, bagahumuka, bakareka gukomeza guharira ikibuga cya politiki abanebwe, incakura n’abagiranabi badashobora kugira icyo bageza kuri rubanda ! Abitwa les intellectuels bazakomeza kuba mu mwobo nk’inyaga kugeza ryari ? Batinya nde ? Jenerali utazi gusoma no kwandika ! Biteye agahinda !Igihe cyiza (opportunité) ni iki , nimuhaguruke mufate ubutegetsi kuko ubwo mu Rwanda buri mu muhanda!
(4)Njye ubwanjye narangije kumva neza ko kwiyemeza kuba mu bantu b’intwari bitangira politiki nziza yubaka u Rwanda, itavangura, itikubira, itubakira ku kinyoma n’iterabwoba….bitagayitse na gato ahubwo ari cyo Abanyarwanda basonzeye ariko babuze. Kandi gukora politiki iharanira ubutabera n’amahoro mu Rwanda birashoboka rwose, bipfa gukorwa n’abantu bazima kandi BABYIYEMEJE. Kandi rero Abanyarwanda bazima baracyariho kuko nta bapfira gushira !
(5)Uwiyita umukristu mwiza namenye ko adashobora gutererana igihugu cye mu kangaratete yishuka ngo gusenga Imana ntibijyana n’umurimo wa politiki ! Umukristu mwiza agomba no kuba umwenegihugu mwiza( Un bon chrétien ne saurait être un piètre citoyen).
Reka nsoze nibwirira abo tubyumva kimwe nti : mwizuyaza, nimuhaguruke twitangire kubaka igihugu cyacu.
Padiri Thomas Nahimana.
Tél : 0033647434465.


text:
Ubuyobozi bw’Akarere ka Rubavu bwashimiye Umurenge wa Mudende wamaze kwesa umuhigo wo kwishyura Ubwisungane mu kwivuza 2021-2022 ku kigero cya 100% bunakangurira abaturage kurushaho kwitabira kwishyura ubw’umwaka utaha wa 2022-2023. Ubuyobozi bw’Akarere buvuga ko umurenge wa Mudende udenderejwe n’umusaruro ushimishije ukomoka ku buhinzi ariwo ufasha abawutuye kwishyura Ubwisungane mu kwivuza.
Abaturage bo mu murenge wa Mudende bavuga ko Ubwisungane mu kwivuza butaraza bagorwaga no kwishyura Ibitaro mu gihe bahuye n’uburwayi, none kuri ubu bakaba bizigama ngo babashe kwesa umuhigo.
Nshuti Vincent ati “Mutuelle itaraza twagorwaga no kwivuza kuko buri muturage yirwarizaga mugihe ahuye n’uburwayi, none kuri ubu tubasha kwizigamira binyuze mu bimina, tukajya dutanga igiceri umwaka ugashira twamaze kwishyura ndetse twahize ko bitarenze ukwezi kwa gatatu, turaba twageze 100%, mutuelle twayigize iyacu buri muturage ayumva nkiye nicyo kidufasha kwesa imihigo bidasabye ko Ubuyobozi bwirirwa bubiruka inyuma.”
Mukasine Gloriose, uhagarariye Abajyanama b’Ubuzima mu kagari ka Mirindi ho muri Mudenda ati “Twarabanje igikorwa cya Mutuelle tukigira icyacu, ngo tujye no gukangurira abandi kwishyura twebwe twarasoje, dufashwa no kwibumbira mu matsinda n’Ibimina tukajya dutanga Igiceri kimwe ku buryo n’uyu munsi tugeze kure twishyura ubwisungane bw’umwaka wa 2022-2023.”
Aba baturage bose icyo bahurizaho kijya kibabera imbogamizi rimwe na rimwe ni igihe bahinze Ibirayi bigafatwa n’uburwayi, bagorwa no kwesa umuhigo ku gihe biyemeje, ariko ku bufatanye n’Inzego z’ibanze babigeraho.”
Kambogo Ildephonse, Umuyobozi w’Akarere ka Rubavu avuga ko Umurenge wa Mudende uri muy’imbere yishyuye Mutuelle ku gihe mu rwego rw’Igihugu, bishingira ku musaruro ukomoka ku buhinzi babona, ndetse no kuba bafite abaturage bumva gahunda za Leta uko bikwiriye.
Ati “Mureza, mufite byose bibafasha kwesa imihigo, ndetse mwatanze isomo rikomeye ku rwego rw’Igihugu muri mu mirenge mike yabashije kwesa uyu muhigo, ninayo mpamvu twazanye n’Abayobozi b’Imirenge yose igize akarere ka Rubavu ngo baze bigire kuri Mudende, twasanze abaturage bose bumva akamaro ka Mutuelle de Sante, tukaba twifuza ko imirenge yose yatera ikirenge mu cya Mudende tukazasoza Umwaka bose barasoje.”
Kambogo akomeza avuga ko Abayobozi bose bagomba gushyira mu ngiro ibyo basabwa, bagaha Umuturage Serivisi nziza kandi inoze, ku buryo ibyo Umuturage akeneye abibonera ku gihe ndetse Umuturage abashe kubaho neza.
Umurenge wa Mudende wahize iyindi mu karere ka Rubavu, uyu muhigo uwuhuje n’indi itageze kuri 5 mu Gihugu. Ni mu gihe umurenge uza ku mwanya wa nyuma mu karere ka Rubavu warengeje ikigero cya 85% ndetse ukaba uza no mu myanya y’imbere ku rwego rw’Intara y’Iburengerazuba.


text:
IGITABO CY’IMIGANI
Imigani n’igitabo kigufi gitanga inyigisho kubuzima. Umwanditsi umwe yaravuze ati “imigani ninteruro ngufi zavuye mubuzima bwigihe kirekire” iki gitabo cyuzuye imvugo zimeze gutyo, ziganisha kurubyiruko, (1:4,8) ni ngombwa kwibuka ko Imigani kenshi ivugira. Isobanura ibisanzweho nubwo byose aba atari ukuri buri gihe.
Urugero; imigani ivuga ngo umukiranutsi azagubwa neza, ubusanzwe nibyo ariko kandi tubona ubuzima bwa Yobu bugaragaza ko umukiranutsi ashobora kubabazwa. Na Yesu wuzuye ubumana kuruta bose byagaragaye ya babajwe bikabije.
Salomo (reba 1Abami4:32-34) hakubiyemo ibiri mugitabo byose, (10:22-22:16 na 25:1-29:27), nubwo Hezekiya mu myaka 250 nyuma ya Salomo nawe yongeyeho, (25:1) nk’uko n’abandi babigenje.
Ibice icyenda byambere bibanza bifite andi magambo nyamukuru muburyo bwagutse ariko uhereye ku 10:1, biba byiza gusoma buri mvugo nyuma yiyindi, nkuko nubundi bikurikirana uhereye kuri yo ngingo gukomeza. Iki gitabo kiri mubice 8, ibice 1-9, bitubwiraho kubyerekeye gusenga; 10:1-31:9 harimo imvugo esheshatu, naho 31:10-31, harimo imvugo y’isubiramo itaka umugore.
Amagambo y’ingenzi.
1) Imana n’umuntu: Imigani ntabwo ar’imvugo itubwira uko twaba abatunzi, tukagubwa neza mubuzima gusa, ahubwo bitwereka isano yahafi ubwenge bufitanye n’imyifatire myiza. Ukurikije bikuyoboye wakubaha Imana kandi ugatunganirwa.
2) Umupfapfa: umunyabwenge buri gihe aba atandukanye n’umupfapfa, kugirango ugire icyo ugeraho, hari ingingo eshatu zakoreshejwe gusobanura umupfapfa; iyambere n’umuntu woroheje mu mutima, iya kabiri; n’umukobanyi w’umunyamwaga, iya gatatu ni; umunyamagambo, unegura abandi, utajya yubaha abanyabwege cyangwa bubaha Imana.
3) Ubunebwe: Ibi bice biburira abantu kudatangiza ibintu hanyuma ngo ntibabisohoze, ninde utazashaka kwigora, umunyamwete muke.
4) Inshuti: ibi bice bitwereka umuntu wumwizerwa, inyangamugayo kandi wirinda. Bene uwo n’ubutunzi bukwiye gufatwa neza, kandi n’umugisha ufite ingororano.
5) Umuryango: Imigani nagapfunyika karimo iby’umubano hagati y’umugabo n’umugore, abana n’ababyeyi, yerekana umugore mwiza ko ari umugisha utanga n’Imana, (18:22; 31:10-31) kandi atoza abana imico myiza akabahanira gukiranuka.
6) Ubukire n’ubukene: Igitabo cy’imigani si cyitwigisha gukira, ntanubwa gihimbaza ubutunzi, ariko gitanga impanuro uko watunganirwa, kandi cyikatuburira ububi bwa byombi, (30:7-9) kandi cyitwereka Imana ko ariyo ikwiye gushyirwa imbere ya byose.
7) Amagambo: habamo imbaraga zikomeye mu magambo, nubwo afite aho agarukira, kivuga ko amagambo akwiye kuvuga ibyo kwizerwa, atari ay’uburiganya, makeya, atari menshi, atuje atarimoumujinya, kandi atarimo ubupfapfa.